Orhona

Orhona () ir upe Mongolijā, Selengas lielākā pieteka. Sākas Hangaja grēdas ziemeļu nogāzēs Arhangaja aimakā, plūst ziemeļu—ziemeļaustrumu virzienā pa kalnainu apvidu. Augštecē upes ieleja šaura, vietām veido kanjonus. Ietek Selengā pie Suhbātaras pilsētas. Lielākās pietekas ir Tūla un Tamira. Upes kopējais garums ir 1124 km un tā ir garākā tikai Mongolijas teritorijā tekošā upe. Upes ielejā atrodas senā mongoļu galvaspilsēta Harhorina; šeit atrasti seni rakstu pieminekļi — tā sauktais Orhonas raksts. Ievērojama upes ielejas daļa ap Harhorinu 2004. gadā iekļauta UNESCO Pasaules mantojuma sarakstā kā «Orhonas ielejas kultūrainava».Orkhon Valley Cultural Landscape

 Atsauces 

 Ārējās saites 

Kategorija:Mongolijas upes